Nusa Dua

Nusa Dua ya iku salah sawijiné enklave kang isiné resor gedhé kang duwé tingkat internasional lan duwé bintang 5 ing tenggara Bali. Nusa Dua manggon ing kurang luwih 40 kilomèter saka Denpasar. kutha krajan provinsi Bali. Nusa Dua dadi lokasi Konferensi PBB tentang Owah-owahan Iklim 2008. Konferensi iki dianakaké nalika tanggal 3 Dhésèmber lan 14 Dhésèmber 2007. Nusa Dua manggon ing pucuk selatan Pulo Bali. Dohé saka Papan Anggegana Internasional Ngurah Rai, Kuta kurang luwih 8 km, utawa kira-kira telung puluh menit saka papan anggegana. Nusa Dua duwé area lahan kurang luwih 350 hèktar. Nusa Dua dhisik dadi lahan kang garing lan ora prodhuktif, nanging ing taun 70-an diyasa dadi proyek pariwisata kang élit lan dirancang dadi resort wisata budaya kanthi komprehensip. Sajarah Nusa Dua Nusa Dua asalé saka tembung Dua Nusa utawa dua pulau. Dua pulau tandus iki tetep dijarké tanpa diyasa apamanéh dadi salah siji panggonan wisata kang élit. Ing taun 1970 pamaréntah ngukuhaké prusahaan konsultan Prancis kang arané Centrale Société pour l'peralatan Touristique outre-Mer (SCETO) kanggo nyusun rencana induk kang ancasé ngrembakakaké pariwisata ing Bali. Rencana SCETO diusulaké kompléks resor swatantra ing pinggir sagara. Kompleks iki kapisah saka punjer pandhudhuk, ancasé kanggo ngurangi dampak parisata tumrap budaya Bali. Nusa Dua diyasa kapisah saka désa Bualu kang dadi lokasi utama resor iki. Resor kanthi konsèp wisata budaya iki éntuk gelar dadi salah siji saka enem resort paling apik ing donya. Nusa Dua diarani taman paling éndah ing Bali. Saliyané akèh tuwuhan kaya ta wit klapa, Nusa uga diyasa hotèl-hotèl bintang lima kang duwé éwon karyawan. Ing dalan-dalan nalika lumebu ing lawang candhi bentar ana taman kang éndah. Taman iki bisa kanggo santé karo kulawarga. Panggonan kang bisa dadi objek wisata ing Nusa Dua saliyané ing pasisir ya iku water blow kang manggon ing pulo selatan saka Nusa Dua. Water Blow utawa semburan banyu iki kadadéan nalika ana ombak kang nerak trowongan watu karang saéngga banyu mbéntuk payung. Iki dadi atraksi paling apik nalika banyu pasang. Pasisir Mengiat ya iku pasisir kang paling dawa ing Nusa Dua. Dawané kurang luwih siji kilomèter saka hotèl Hyatt nganti Pura Geger. Tlatah kang misuwur Bali Collection Bali International Convention Centre Golf Course Nusa Dua Grand Hyatt Bali Kayumanis Nusa Dua Villa & Spa Melia Bali Royal Kamuela Villa & Spa Nusa Dua Resort The Laguna The Westin Resort Nusa Dua Nusa dua resort dan spa Uga delengen Pariwisata Konferensi PBB tentang Owah-owahan Iklim Lindhu Bali 2011 Cathetan suku